‘મમ્મી, મારી ચિંતા ના કર…તમારી ચિંતા એક દિવસ હું દૂર કરી દઇશ’. સ્વાતિ એટલું ગંભીરતાથી બોલી કે મમ્મીને ફડક પેઠી. આ છોકરી ક્યાંક અવળું પગલું ભરી ના બેસે. આજ-કાલ હતાશ છોકરીઓ સ્યૂસાઇડ કરતાંય અચકાતી નથી …સ્વાતિ મમ્મીની ચિંતા સમજી ગઇ. તે હસીને બોલી, ‘મમ્મી હું નાસી તો જવાની નથી કે સમાધાનેય કરવાની નથી, સમજી?’ ને એક દિવસ સ્વાતિ ઘરમાંથી ગુમ થઇ ગઇ. ઘરનાં સૌ હાંફળાફાંફળા થઇ ગયા. સ્વાતિનો મોબાઇલ પણ બંધ આવતો હતો. આખી રાત સૌએ જાગતાં જ વિતાવી.